Velkommen til Skåstrup Strand Øst.

Vi håber du og din familie vil føle jer godt tilrette. 

Der er 432 sommerhuse og en ferielejr ved Skåstrup Strand. Fra begyndelsen af 1960’erne og frem til 1972 skete der en etapevis udstykning af området. I takt hermed blev der dannet grundejerforeninger.

Skåstrup Strand Øst blev etableret i 1966/67 og grundejerforeningen stiftet

lørdag den 14. januar 1968 i Skåstrup Forsamlingshus. På det tidspunkt var 90 af de i alt 128 parceller solgt.
Grundejerforeningen har ansvar for vedligeholdelse af områdets drænledninger, vængerne og stamvejen, samt for Det grønne Område, hvor der er petanguebane og opsat målstænger for fodbold og håndboldspil m.v..

Via Det grønne Område fører en god sti til stranden, hvor der i sommerperioden er opsat to badebroer. Stranden er børnevenlig, da vandet er lavt.
Ved stranden er der mulighed for at oplægge joller. Henvendelse herom til foreningens sekretær Ole Sørensen, som er vor kontaktperson til bådelauget. 
Grundejerforeningen har opsat information ved petanguebanen, ligesom der informeres via www.oresogn.dk (foreninger).
Husk altid at meddele os adresseforandring. Oplysning om køb/salg/ overdragelse af fritidshus skal meddeles foreningen senest 14 dage efter handlens indgåelse.
Vi opfordrer dig til at meddele foreningen din email til sekretæren: ovs@os. dk

Venlig hilsen

Grundejerforeningen Skåstrup Strand Øst.
